เงินบาททะลุ 35 บ. อ่อนค่ารอบ 5 ปี หวั่น “เฟด” ขึ้นดบ.แรง
เงินบาทอ่อนทะลุ 35 บ. อ่อนค่ารอบ 5 ปี ตลาดกังวลเฟดขึ้นดอกเบี้ยแรง ประเมินกรอบการเคลื่อนไหวเงินบาทวันนี้ไว้ที่ 34.95-35.10 บ./ดอลลาร์ โดยตลาดรอดูผลการประชุมเฟดคืนนี้

เงินบาทอ่อนทะลุ 35 บ. อ่อนค่ารอบ 5 ปี ตลาดกังวลเฟดขึ้นดอกเบี้ยแรง ประเมินกรอบการเคลื่อนไหวเงินบาทวันนี้ไว้ที่ 34.95-35.10 บ./ดอลลาร์ โดยตลาดรอดูผลการประชุมเฟดคืนนี้
15 มิ.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 35.05 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 34.98 บาท/ดอลลาร์ เคลื่อนไหวทิศทางเดียวกับตลาดภูมิภาค จากความกังวลของนักลงทุนว่าธนาคารกลางสหรัฐ (เฟด) จะปรับขึ้นดอกเบี้ยในรอบนี้ ขณะเดียวกันอัตราผลตอบแทนพันธบัตรของสหรัฐก็ปรับตัวขึ้นอย่างต่อเนื่อง ส่งผลให้ดอลลาร์แข็งค่า
สำหรับวันนี้บาทแตะ 35 บาท/ดอลลาร์ ถือว่าอ่อนค่ามากที่สุดในรอบ 5 ปี หลักๆมาจากตลาดกังวลเฟดขึ้นดอกเบี้ยรอบนี้แรง” นักบริหารเงิน กล่าว
ส่วนนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 34.95 – 35.10 บาท/ดอลลาร์ โดยตลาดรอดูผลการประชุมเฟดคืนนี้